
ΠΡΟΓΡΑΜΜΑ 2ΗΜΕΡΗΣ ΕΚΔΡΟΜΗΣ
ΑΔΡΙΑΝΟΥΠΟΛΗ
	

1Η ΗΜΕΡΑ:
Αναχώρηση από τα γραφεία μας στις 05.00 πμ. Κάνοντας τις απαραίτητες στάσεις άφιξη στα σύνορα των Κήπων, έλεγχος ταξιδιωτικών εγγράφων και ελεύθερος χρόνος στα αφορολόγητα.
Στη συνέχεια θα διασχίσουμε το Νομό της Αδριανούπολης, περνώντας από τις πάλαι ποτέ ελληνικές πόλεις των Κυψελών, Κεσσάνης, Μακράς Γέφυρας. Άφιξη στην Αδριανούπολη πρώτη γνωριμία με την πόλη και χρόνος ελεύθερος στο Kapalı Çarşı (κλειστή αγορά). 
Τακτοποίηση στο ξενοδοχείο. Μετά επίσκεψη στο μεγαλύτερο εμπορικό κέντρο της πόλης ERASTA, με τα σύγχρονα καταστήματα.
Διανυκτέρευση.

2η ΗΜΕΡΑ:
Μετά το πρωινό θα ξεναγηθούμε στο πρώτο νοσοκομείο (Μουσείο Υγείας) της Οθωμανικής περιόδου και στη συνέχεια  θα έχουμε την ευκαιρία  να θαυμάσουμε το Τέμενος Selimiye με τους 4 μιναρέδες ύψους 70.89 μέτρα.  Το τέμενος χτίστηκε με την εντολή του Σουλτάνου Σελίμ Β΄ από τον διάσημο Οθωμανό αρχιτέκτονα Μιμάρ Σινάν το διάστημα 1569-1575. Οικοδομήθηκε αποκλειστικά από τα λάφυρα της εκστρατείας των Οθωμανών στην Κύπρο και αποτελεί σύμβολο για την πόλη.
Aκόμη θα δούμε το Ρουστέμ Πασά Καραβάν Σεράι, δημιούργημα του 16ου αιώνα και σήμερα λειτουργεί ως ξενοδοχείο, το Τέμενος  Έσκί Τζαμί του 15ου αιώνα.
Ελεύθεροι στον πεζόδρομο Saraçlar για τα τελευταία ψώνια μας μέχρι το μεσημέρι, γεύμα εξ ιδίων στα εστιατόρια της περιοχής, με τις νοστιμιές από τα παραδοσιακά  Ciğer tavası.
Επιβίβαση στο λεωφορείο και συνεχίζουμε για το δρόμο της επιστροφής. Άφιξη στα  σύνορα των Κήπων έλεγχος ταξιδιωτικών εγγράφων και ελεύθερος χρόνος στα αφορολόγητα.
Με τις ίδιες ενδιάμεσες στάσεις άφιξη στην πόλη μας αργά το απόγευμα. 


ΤΕΛΟΣ ΕΚΔΡΟΜΗΣ

